Akteur Alec Baldwin vas ná aanrandingAlec Baldwin Die Amerikaanse akteur Alec Baldwin is Vrydag in New York in hegtenis geneem op aanklag van aanranding. Dit volg glo ná ŉ stryery oor ŉ parkeerplek. ŉ Woordvoerder van die polisie in New York het gesê beamptes het omstreeks 14:00 (plaaslike tyd) reageer op berigte van ŉ aanranding in laer Manhattan. ŉ 49-jarige man het ŉ besering aan sy linkerkakebeen opgedoen. Hy is in ŉ stabiele toestand na ŉ hospitaal geneem. Die 60-jarige akteur is in hegtenis geneem. Baldwin, ster van die sitkom 30 Rock en verskeie flieks en ander TV-reekse, het glo die man met die vuis bygedam toe hy parkeer het op ŉ plek waar Baldwin wou parkeer. Die akteur, wat onlangs lof ontvang het vir sy humoristiese nabootsings van pres. Donald Trump op NBC se Saturday Night Live, is bekend vir sy humeur. Hy het al met fotograwe slaags geraak en selfs polisiebeamptes toe hy in die verkeerde rigting met sy fiets gery het.